Patronii și administratorii de firme care nu vor plăti la stat contribuțiile sociale pentru salariile agajaților sau alte impozite ar urma să fie pedepsiți cu închisoarea, potrivit unui proiect de ordonanță de urgență emis, joi, de Ministerul Finanțelor Publice (MFP).

Proiectul de OUG prevede modificarea Legii 241/2005 pentru prevenirea şi combaterea evaziunii fiscale, astfel încât să fie reincriminată penal fapta angajatorior de a nu plăti contribuțiile sociale ale angajaților și alte impozite cu reținere la sursă:

”Constituie infracţiune şi se pedepseşte cu închisoare de la 1 an la 6 ani nereținerea sau neîncasarea, reţinerea şi neplata ori, după caz, încasarea şi neplata, în tot sau în parte, cu intenţie, în cel mult 30 zile de la termenul de scadenţă prevăzut de lege, a impozitelor şi contribuţiilor prevăzute în anexa la prezenta lege.

Neplata cu intenție, în cel mult 30 de zile de la termenul de scadență prevăzut de lege, a impozitelor și contribuțiilor prevăzute în anexă constituie infracțiune și atunci când neplata este consecința utilizării acestor sume în alte scopuri.”

De asemenea, tentativa se pedepseşte la jumătatea limitelor infracțiunilor de mai sus, conform Codului Penal.

În anexă sunt supuse acestor pedepse infracțiuni de evaziune fiscală la 32 de tipuri de impozite și constribuții sociale, printre care:

Impozitul pe dividendele plătite de o persoană juridică română către o persoană juridică română,

Impozitul pe veniturile din drepturile de proprietate intelectuală

Impozit pe venitul din salarii și asimilate salariilor

Contribuţia de asigurări sociale datorată de persoanele fizice care realizează venituri din salarii și asimilate salariilor

Contribuţia de asigurări sociale de sănătate datorată de persoanele fizice care realizează venituri din salarii și asimilate salariilor

De asemenea, tot aceste pedepse ar urma să se aplice și pentru evaziunea fiscală la:

Impozit datorat pe venitul din transferul proprietăţilor imobiliare din patrimoniul personal

Impozitul pe veniturile din arendă

Impozitul pe venituri din profesii independente desfăşurate în România, obținute de un nerezident - medic, avocat, inginer, dentist, arhitect, auditor şi alte profesii similare - în cazul când sunt obţinute în alte condiţii decât prin intermediul unui sediu permanent sau într-o perioadă ori în mai multe perioade care nu depăşesc în total 183 de zile pe parcursul oricărui interval de 12 luni consecutive care se încheie în anul calendaristic vizat.

Impozitul pe veniturile din pensii

Impozitul pe veniturile din alte surse

Anexa completă, la finalul documentului de mai jos: